กว่า 5 พันชื่อร่วมร้อง ป.ป.ช.ก่อน หมู่อาร์ม เข้าทวงถามความคืบหน้าคุ้มครองพยานพรุ่งนี้
ปชช.กว่า 5000 รายชื่อในวันเดียว ร่วมเรียกร้องป.ป.ช. ก่อนหมู่อาร์มเข้าทวงถามความคืบหน้าคุ้มครองพยานอังคารนี้8 มิ.ย. 2563 ผู้สื่อข่าวด้รับแจ้งว่า วันนี้ (8 มิ.ย.63)เมื่อเวลาก่อน 12.00 น. เฟซบุ๊กของ หมู่อาร์ม หรือ ส.อ.ณรงค์ชัย อินทรกวี เสมียนงบประมาณของหน่วยงานในกรมสรรพาวุธทหารบก ที่ได้ออกมาเปิดโปงการทุจริต จนมีการสอบโดยคณะกรรมการที่แต่งตั้งโดยผบ.ทบ.และชี้มูลแล้วมีความเคลื่อนไหวล่าสุดตามโพสต์ว่า กราบขอบพระคุณประชาชนกว่า 5 พันคนที่ได้ร่วมลงชื่อ สำหรับกำลังใจที่ส่งมาให้ผมครับ พรุ่งนี้ 10 โมงเช้า ผมจะเดินทางไปสำนักงาน ป.ป.ช. สนามบินน้ำ เพื่อติดตามทวงถามความคืบหน้าคำร้องขอคุ้มครองพยานโอนย้ายหน่วยงานตามกฎหมาย ที่ยื่นไปเมื่อ 17 มีนาคม 2563ทั้งนี้ในโพสต์ดังกล่าว ส.อ.ณรงค์ชัย ได้แนบลิ้งค์ข้อเรียกร้องใน ที่เป็นแคมเปญรณรงค์ในนาม ประชาชนเพื่อการปฏิรูปกองทัพ มีข้อเรียกร้องถึงป.ป.ช. ให้ดำเนินการคุ้มครองพยานตามกฎหมาย ซึ่งเป็นข้อเรียกร้องที่เผยแพร่มาแล้วในเวลาเพียง 1 วัน มีผู้ร่วมลงชื่อแล้วกว่าห้าพันรายชื่อ โดยมีเนื้อหาดังนี้ช่วยกันลงชื่อเพื่อเรียกร้องให้ป.ป.ช.ใช้อำนาจตามกฎหมายในการคุ้มครองพยานที่เป็นเจ้าพนักงานของรัฐ ตามพรบ.ประกอบรัฐธรรมนูญว่าด้วยการป้องกันและปราบปรามการทุจริต พ.ศ.2561 หมวด 7 มาตรา 133 ด้วยการย้ายให้ ส.อ. ณรงค์ชัย อินทรกวี ไปสังกัดยังหน่วยงานอื่นตามคำร้องที่เคยยื่นไว้อย่างเร่งด่วนที่สุดส.อ. ณรงค์ชัย อินทรกวี หรือ หมู่อาร์ม เสมียนงบประมาณ ศูนย์ซ่อมสร้างสิ่งอุปกรณ์สายสรรพาวุธ กรมสรรพาวุธทหารบก เป็นผู้ที่ออกมาเปิดโปงการทุจริตเบี้ยเลี้ยงทหารชั้นผู้น้อย และงบประมาณโครงการอบรมยาเสพติดในสังกัดของตน โดยตั้งแต่เดือนกันยายน 2562 เรื่อยมา เขาได้ยื่นเรื่องร้องเรียนพร้อมหลักฐาน และมีเหตุการณ์เกิดขึ้นตามลำดับดังนี้ส.อ. ณรงค์ชัย อินทรกวี ถูกสั่งระงับเงินเดือนตั้งแต่ 18 มีนาคม 63 เป็นต้นมา ปัจจุบันนายทหารชั้นผู้น้อยผู้เปิดโปงการทุจริตผู้นี้กำลังตกอยู่ในความเสี่ยงถูกดำเนินคดีหนีราชการ เพราะความล่าช้าในการดำเนินการคุ้มครองพยานตั้งแต่วันแรกที่เขาออกจากหน่วยเพื่อยื่นเรื่องร้องเรียนต่อป.ป.ช. ทั้งที่มีการยื่นคำร้องขอความคุ้มครองไว้ตั้งแต่วันที่ 17 มีนาคม 63เราขอเรียกร้องให้คณะกรรมการป้องกันและปราบปรามการทุจริตแห่งชาติ (ป.ป.ช.) ปฏิบัติหน้าที่และดำเนินการเพื่อให้ส.อ.ณรงค์ชัย ได้ย้ายสังกัดเพื่อความปลอดภัยในทันที ตามอำนาจที่กำหนดไว้ในมาตรา 133 ในกรณีบุคคลตามมาตรา 131 วรรคหนึ่ง เป็นเจ้าพนักงานของรัฐ เมื่อบุคคลนั้นร้องขอต่อคณะกรรมการป.ป.ช. พิจารณาแล้วเห็นว่ามีพยานหลักฐานเบื้องต้นอันควรเชื่อได้ว่าน่าจะมีเหตุดังกล่าว ให้เสนอต่อนายกรัฐมนตรีเพื่อพิจารณาสั่งการให้ได้รับความคุ้มครองหรือมีมาตรการอื่นใดตามที่เห็นสมควรต่อไป และอาจเสนอให้มีการกำหนดตำแหน่งและสิทธิประโยชน์อื่น เพื่อคุ้มครองบุคคลนั้นในหน่วยงานของรัฐอื่นที่ไม่ต่ำกว่าระดับและตำแหน่งที่บุคคลดังกล่าวเคยดำรงตำแหน่งอยู่เดิมณัฏฐา มหัทธนา ผู้ประสานงานการรณรงค์กล่าวว่า ตนได้ประสานไปยังสำนักงานป.ป.ช.แล้ว เพื่อยื่นข้อเรียกร้องดังกล่าวจากประชาชนกว่าห้าพันคนถึงมือ ป.ป.ช.ผ่านโฆษกสำนักงานป.ป.ช. ในวันพรุ่งนี้ (9 มิ.ย.) เวลา 10.00 น. เพราะได้เห็นตามข่าวว่าท่านได้ให้สัมภาษณ์ว่าหมู่อาร์มมีสิทธิได้รับความคุ้มครองนี้สิ่งสำคัญในตอนนี้ คือ ป.ป.ช.ต้องให้ความคุ้มครองตามกฎหมายได้ทันเวลา เพราะหมู่อาร์มกำลังจะถูกปลดและดำเนินคดีด้วยข้อหาขาดราชการเกิน 15 วัน ทั้งที่เขาเข้ายื่นหลักฐานการทุจริตและหนังสือขอความคุ้มครองด้วยการย้ายสังกัดตามกฎหมายพรบ.ป้องการและปราบปรามการทุจริต ม.133 ตั้งแต่ 17 มีนาแล้ว หากป.ป.ช.ไม่ละเว้นการปฏิบัติหน้าที่หรือดำเนินการอย่างล่าช้า เขาก็จะไม่ต้องสูญเสียอาชีพการงานไป ซึ่งการคุ้มครองพยานนี้เป็นกลไกที่สำคัญที่สุดสำหรับการปราบคอรัปชั่นในหน่วยงานราชการ จึงสำคัญมากที่ต้องสร้างบรรทัดฐานอย่างเร่งด่วน ณัฏฐา กล่าว
ปชช.กว่า 5000 รายชื่อในวันเดียว ร่วมเรียกร้องป.ป.ช. ก่อนหมู่อาร์มเข้าทวงถามความคืบหน้าคุ้มครองพยานอังคารนี้8 มิ.ย. 2563 ผู้สื่อข่าวด้รับแจ้งว่า วันนี้ (8 มิ.ย.63)เมื่อเวลาก่อน 12.00 น. เฟซบุ๊กของ
หมู่อาร์ม,ณรงค์ชัย อินทรกวี,ณัฏฐา มหัทธนา,คุ้มครองพยาน